“Fra den stol jeg sidder i, virker vores system,” siger Netcompanys direktør André Rogaczewski om forsinkelserne for Skats nye inddrivelsessystem, PSRM, som Netcompany skal levere.

Det er ikke leverandøren Netcompanys skyld, at Skattestyrelsens nye inddrivelsessystem PSRM står til at blive mere end et år forsinket.Til DR siger André Rogaczewski, at den tekniske side af systemet virker, som det skal og som aftalt.“Jeg kan bare sige, at fra den stol, som jeg sidder i, virker vores system,” siger han.Det sker efter, at Rigsrevisionen torsdag i en ny rapport konkluderede, at PSRM, der skal erstatte skandalesystemet EFI, ser ud til først at kunne være helt klar til brug frem mod slutningen af 2020.Det var oprindeligt planen, at PSRM skulle have været klar i begyndelsen af 2019.Ifølge Rigsrevisionen er problemet især, at det tager meget lang tid at få koblet de såkaldte fordringshavere på systemet - altså de myndigheder, der har penge til gode, og som vil kradse pengene ind via systemet.Det drejer sig om i alt cirka 800 offentlige kreditorer.Skatteministeriet fortalte torsdag, at problemet her blandt andet skyldtes, at mange af de pågældende kreditorer selv skal udvikle nye it-systemer for at koble sig på PSRM-systemet.André Rogaczewski siger til DR, at det er meget komplekst at integrere systemer med hinanden. Han siger, at det ‘går fremad.’